**Medforfatterskap til studier basert på data fra SOReg-N**

**Retningslinjer**

SOReg-N vil iblant bli tilbudt/kreve medforfatterskap til publikasjoner basert på bruk av registerets data. Fagrådet ved ett eller flere av dets medlemmer vil da kunne bidra.

Representanten for SOReg-N forplikter seg da til aktivt bidrag slik at et medforfatterskap utover det å være leverandør av data rettferdiggjøres.

Den som bidrar som representant for SOReg-N vil inneha et ansvar for å passe på at data benyttes iht registerets retningslinjer og mandat. Ved tvil bør det legges fram for fagrådet.

Registerleder vil særlig være aktuell som medforfatter. Denne vil til enhver tid ha best kjennskap til regelverk, registerets status, nettverk og bruk/tolkning av data. Andre fagrådsmedlemmer kan også være aktuelle etter følgende retningslinjer:

1. Ved tilbud om medforfatterskap vil registerleder være første alternativ om denne ønsker, bortsett fra publikasjoner som et av fagrådsmedlemmene har initiert/motivert/er en del av og ellers ikke vil bli tilbudt medforfatterskap. Tilbudet kan eventuelt delegeres via fagrådsleder til fagrådsmedlem iht retningslinjer under. Er det tilbud om flere medforfattere vil registerleder ha anledning til å inneha et av disse – eventuelt vil fagrådsleder fordele det til et annet fagrådsmedlem iht retningslinjene under. Det7de resterende tilbud for samme publikasjon fordeles iht retningslinjene under.
2. Fagrådsmedlem som innehar spesialkompetanse som andre i fagrådet ikke innehar på aktuelle felt/tema kan få tilbud om medforfatterskap.
3. Fagrådsmedlem som inngår som del av forskningsprosjekt/gruppen men ikke er aktuell som medforfatter utover det å være fagrådsmedlem i SOReg-N kan få tilbud om medforfatterskap.
4. Fagrådsmedlem som har motivert (framskaffet idé og «solgt den ut») men ellers ikke er naturlig medforfatter til aktuelle prosjekt kan få tilbud om medforfatterskap.
5. Forskningskompetanse bør vektes men er ikke avgjørende for hvem som skal representere fagrådet som medforfatter.
6. For publikasjoner der ingen av kriteriene over kan legges til grunn vil en tilstrebe at alle fagrådsmedlemmer som ønsker og som vil ivareta de forpliktelser et medforfatterskap innebærer, får mulighet til medforfatterskap over tid.
7. Aktuelle medforfatterskap tas opp via fagrådsmøte eller pr felles fagrådsmail utenom møter.
8. Ved uenighet avgjør fagrådsleder hvem som får tilbud om medforfatterskap.

Datert 08.05.2018

**Endringer i denne versjonen:**

*Ikke skriv i endringsloggen. Endringer noteres i «Merknad til denne versjonen» i Dokumentvindu.*

|  |  |
| --- | --- |
| **Versjon** | **Endring i denne versjonen** |
| 1.01 | Sensitivitetskorreksjon  Forlenget gyldighet til 23.09.2025 |